五样锦
作者：施惠《幽闺记》
朝代：元

paragraphs: 姻缘将谓五百年眷属。
十生九死成欢聚。
经艰历险，幸然无虞。
也指望否极生泰，祸绝受福。
未妥，尚有如是苦：急浪狂风，风吹折并根连枝树；浪惊散鸳鸯两处孤，更全然不想我这病体疾躯。
那肯放容他些儿个叮咛嘱付，将他倒拽横拖奔去途。
回头道不得声将息，几曾有这般慈父！跌得我气绝再复。
死绝再苏，一回价上心来，一回价痛哭。
暮雨朝云去不还，强移栖息一枝安；春蚕到老丝方尽，蜡烛成灰泪始干。